钦定古今图书集成/明伦汇编/闺媛典/第302卷 > 皇清三十五 > 马淑援妻韩氏
## 钦定古今图书集成/明伦汇编/闺媛典/第302卷 > 皇清三十五 > 马淑援妻韩氏

按《夏县志》：“韩氏，马淑援妻。年十九，夫亡，无子，孀姑王氏，孤苦无依，晨昏与姑同起居。家贫，止硗田数亩，不足给口，氏躬纺绩度日。姑没，卖田为埋葬费。康熙三十一年大荒，人民逃散，就食他乡，氏宁饿死不出。”

===赵学晋妻李氏===

按《平陆县志》：“李氏，赵学晋妻。夫亡，氏年二十七，抚数月子，苦守五十九年，年八十七。孙五人，曾元共十七人。”